Со членот 1 се врши дополнување на членот 18, заради утврдување кои документи во постапката за упис во регистрите за сметководител и овластен сметководител Институтот ќе ги прибавува по службена должност односно од сопствената евиденција, а кои ќе има обврска да ги прибави подносителот на барањето за упис во соодветниот регистар. Исто така, се утврдува рок од три дена во кој документите треба да се побараат односно достават од страна на службените лица.

Со членот 2 се уредува кои документи во постапката за добивање лиценца за работа на трговец поединец-сметководител, трговец-поединец-овластен сметководител и друштво за вршење на сметководствени работи, овластеното службено лице од Институтот ќе треба по службена должност да ги побара од Централниот регистар, како и рокот во кој документите треба да се побараат, односно достават по службена должност. Исто така, согласно Законот за општата управна постапка се утврдуваат рокот и надлежниот суд за поведување на постапка против решението за одбивање на барањето за издавање лиценца.

Со членот 3 се брише обврската за подносителот на барањето да приложи копија од лиценцата за работа при упис во регистрите за трговец поединец- сметководител, трговец-поединец-овластен сметководител и друштво за вршење на сметководствени работи на Институтот, поради тоа што службената евиденција за лиценците ја води Институтот.

Со членовите 4, 6 и 7 се уредува поднесување на тужба против решение донесено од Институтот, како правен лек во управната постапка за одземање на лиценца за работа и бришење од соодветниот регистар на Институтот и се дефинира рокот во кој тужбата треба да се поднесе до управниот суд.

Со членот 9 се воведуваат прекршочни санкции (глоби) за службените лица во Институтот и Централниот регистар доколку во рокот од три дена не го побараат, односно не го достават бараниот доказ по службена должност.

Со членот 10 се утврдува надлежност на судот да води прекршочна постапка и да изрекува глоби и за службените лица во Институтот и Централниот регистар за прекршоците предложени со членот 9.

Со членот 12 се уредува начинот на завршување на започнатите управни постапки кои започнале пред стапување на сила на Предлог на законот.

Со членот 13 се утврдува рокот во кој подзаконски акти ќе треба да се усогласат со одредбите од Предлогот на закон.

Со членот 14 се примената на одредбите со кои се доуредуваат управните постапки во согласност со Законот за општата управна постпка.

Со членот 15 се уредува влегувањето во сила на Предлогот на закон.